สวัสดีค่ะ พอดีแฟนมีเสียงแหบจึงไปตรวจและพบว่ามีตุ่มที่เส้นเสียงค่ะ ตรวจเมื่อประมาน 2-3 ปีที่แล้ว แฟนไม่กล้าไปผ่าตัดหรือเลเซอร์ออกค่ะ คุณพอจะมีคลิปหรือรูปภาพที่ใช้เลเซอร์ในการรักษาหรือไม่คะ ว่ามีขั้นตอนที่เลเซอร์เป็นอย่างไรบ้าง หรือคุณมีวิธีการรักษาแบบอื่นโดยที่ไม่ต้องเลเซอร์ออกไหมคะ ขอบค่ะ
สวัสดีค่ะ ตุ่มที่เส้นเสียงอาจเกิดจากการใช้เสียงที่มากเกินไป เช่นการตะโกนหรือการตะเบ็งเสียง ทำให้สายเสียงบวมและอักเสบจนเกิดเป็นตุ่มแดงขึ้นมา ตุ่มที่เกิดขึ้นบนเส้นเสียงจะส่งผลให้เสียบแหบและผิดไปจากปกติการวินิจฉัยมักใช้จากประวัติและตรวจร่างกายโดยใช้กระจกเล็กๆส่องเข้าไปในคอแล้วพบตุ่มที่สายเสียงการรักษา พักการใช้เสียงประมาณ 1-2 สัปดาห์ หลีกเลี่ยงการใช้เสียงที่มากผิดปกติเช่นตะโกน หรือร้องเพลงดังๆ ในรายที่เป็นมากหรือเรื้อรัง แพทย์อาจพิจารณาให้ยาสเตียรอยด์แบบรับประทานร่วมด้วยเพื่อลดการอักเสบ ลดบวมของเส้นเสียงและหากการใช้ยาไม่ได้ผล อาจมีข้อบ่งชี้ในการผ่าตัดเอาตุ่มเนื้อนั้นออก โดยการผ่าตัดในปัจจุบันมีการใช้แสงเลเซอร์จี้ให้ตุ่มมันยุบไป เป็นวิธีที่เจ็บน้อย ใช้เวลาพักฟื้นน้อยกว่าการผ่าตัดธรรมดา ไม่เกิน 1 อาทิตย์หากต้องการใช้วิธีผ่าตัดโดยเลเซอร์ควรปรึกษาแพทย์ทางด้านหู คอ จมูกเพิ่มเติมอีกครั้งค่ะ